Foto: KUN.UZ Telegram messenjeri foydalanuvchilar qo‘shilgan kanallarni alohida "yangiliklar lentasi"ga guruhlash imkonini beruvchi funksiyani sinovdan o‘tkazmoqda. Bu haqida Telegram Beta kanalida xabar berildi. Funktsiya ilovaning macOS uchun beta-versiyasiga qo‘shilgan, biroq mahalliy vaqt bilan soat 13:30ga borib u server tomonidan o‘chirib qo‘yilgan. Agar yangi funksiya joriy qilinsa, foydalanuvchilar kanallarni "Lenta" (Feed)ga qo‘shishlari mumkin bo‘ladi, shunda butun guruh uchun xabarlarni o‘chirib qo‘yiladi va ular asosiy kontaktlar ro‘yxatiga xalaqit bermaydi.